9 A moya wa lefatshe o ka tsena mo mogopolong le mo pelong ya gago? Ee, mme o ka tsena fela fa o o letla ka go se nne kelotlhoko. (Bala Diane 4:23) Gantsi o simolola go go tlhotlheletsa ka tsela e e bofitlha, gongwe ka ditsala tse di ka tswang di bonala e le batho ba ba siameng mme tota ba sa rate Jehofa. (Diane 13:20; 1 Bakorintha 15:33) Gape o ka nna le moya o o bosula ono ka go bala dibuka tse di sa siamang, ka go leba mafelo a Internet a a bontshang ditshwantsho tse di hepisang kgotsa a botlhanogi, ka go itlosa bodutu ka tsela e e sa siamang, le ka go tshameka metshameko e e tseelang kgaisano kwa godimo thata—tota o ka nna le moya oo ka go tlhotlhelediwa ke motho ope fela kgotsa selo sepe fela se se tlisang tsela ya go akanya ya ga Satane kgotsa ya tsamaiso ya gagwe.